**M.Kριθαρίδης: Πού πήγε η ατομική ευθύνη του κ. Μητσοτάκη που τόσο καιρό κουνάει το δάχτυλο στους πολίτες;**

Οι άνθρωποι που δεν έχουν κάνει κάτι ουσιαστικό για να ενισχύσουν την δημόσια υγεία, να υπάρξουν μαζικά τεστ -τα οποία μάλιστα ξαφνικά μειώνουν τώρα που θέλουν να βγούμε από την καραντίνα-, δεν έχουν επιτάξει πραγματικά τον ιδιωτικό τομέα υγείας αφήνοντας συμπολίτες μας στο έλεος του ιού και χωρίς ΜΕΘ.

Αυτοί που τόσο καιρό για όλες τις ευθύνες τους αναμασούν την ατομική ευθύνη των πολιτών, των διαδηλωτών, των εργαζόμενων και της νεολαίας, θεωρούν "ανθρώπινο" ο Πρωθυπουργός να κάνει εξόρμηση στη φύση χωρίς να τηρεί κανένα απολύτως μέτρο προστασίας.

Πού ακριβώς πήγε η ατομική ευθύνη του κ. Μητσοτάκη ο οποίος καιρό τώρα κουνάει το δάχτυλο στους πολίτες για τα όσα ο ίδιος, χάριν εξυπηρέτησης ολιγαρχικών συμφερόντων δεν κάνει;

Είναι εξοργιστικός και ντροπιαστικός ο τρόπος με τον οποίο ο Κυβερνητικός Εκπρόσωπος προσπάθησε σήμερα να τον καλύψει, "δικαιολογώντας" τα τόσο σκανδαλώδη δυο μέτρα και δυο σταθμά.

**Δήλωση εκπροσώπου Τύπου ΜέΡΑ25 Μιχάλη Κριθαρίδη**